પટના : બિહાર સરકારે વધી રહેલા પ્રદુષણને નિયંત્રિત કરવા માટે 15 વર્ષ જુના ડિઝલ વાહનો પર પ્રતિબંધ લગાવવા ઉપરાંત અન્ય ઘણા ઉપાયો કરવાનો નિર્ણય કર્યો છે. અત્રે નોંધનીય છે કે પટના હાઇકોર્ટ દ્વારા વધી રહેલા પ્રદુષણ અંગે ચિંતા વ્યક્ત કરી હતી. ત્યાર બાદ નીતીશ કુમારે પટનામાં વધી રહેલા પ્રદુષણને ધ્યાને લઇને નિર્ણયો લીધા છે. તે ઉપરાંત તેમણે પર્યાવરણ વિભાગનાં અધિકારીઓ સાથે ચર્ચા પણ કરી હતી.